सतलुज क्लब की पार्किंग से कारोबारी के चार लाख चोरी
सतलुजक्लब की पार्किंग से कपड़ा कारोबारी के चार लाख रुपए चोरी हो गए। पीड़ित बीआरएस नगर के बॉबी अरोड़ा हैं। बॉबी ने मामले की शिकायत सतलुज क्लब के प्रेसिडेंट कम डीसी रवि भगत, पुलिस कमिश्नर जेएस औलख को दी। इसके बाद जांच एडीसीपी क्राइम बलकार सिंह बराड़ को सौंपी गई। हालांकि क्लब मैनेजमेंट के ओहदेदार लगातार बॉबी अरोड़ा को ये कह कर बहला रहे हैं कि वह अपने तौर पर जांच कर रहे हैं, पुलिस में कंप्लेंट करें।
बॉबी अरोड़ा ने बताया कि वह 18 फरवरी को सतलुज क्लब गए थे। उनसे कपड़ा लेने वाली एक पार्टी ने चार लाख रुपए की पेमेंट दी थी, जो उन्होंने बैग में डाल गाड़ी की डिग्गी में रखी थी। क्लब पहुंचने पर गाड़ी पार्क करने को क्लब के गार्ड को दे दी। घर पहुंचकर बैग निकाला तो कैश गायब था। उन्होंने तुरंत क्लब के ओहदेदारों को सूचना दी और क्लब में लिखित शिकायत दर्ज करवाई।
13दिन बीते, रोजाना बहला रही क्लब मैनेजमेंट : बॉबीने बताया कि उन्होंने 18 फरवरी को ही क्लब मैनेजमेंट को लिखित शिकायत दी थी पर सिर्फ दिलासे दिए जा रहे हैं। पहले उन्हें चार दिन में मामला सुलझाने की बात कह पुलिस में शिकायत देने से रोका। उन्हें कहा गया कि क्लब में सीसीटीवी कैमरे लगे हैं, जिनमें सारी सच्चाई सामने जाएगी। फिर बताया कि कैमरे बंद थे, इसलिए रिकाॅर्डिंग नहीं हुई। इसके बाद दो-तीन बार जांच का समय बढ़ा लिया गया। कोई कार्रवाई होने पर उन्होंने डीसी और पुलिस कमिश्नर को शिकायत दी है।
^सतलुज क्लब की पार्किंग से चार लाख रुपए चोरी होने की शिकायत मिली है। जांच के लिए एसीपी वेस्ट वरिंदरजीत सिंह की ड्यूटी लगाई है। जांच के बाद बनती कार्रवाई की जाएगी। -बलकारसिंह बराड़, एडीसीपी क्राइम
^बॉबी अरोड़ा क्लब मेंबर के गेस्ट हैं। उन्होंने कार से चार लाख रुपए चोरी होने की शिकायत दी है। हमें नहीं पता कि उनकी गाड़ी में रुपए थे या नहीं। क्लब की कमेटी अपने तौर पर मामले की जांच कर रही है। जांच के बाद ही कुछ कहा जा सकता है। -रुचिबावा, जनरल सेक्रेटरी, सतलुज क्लब
hin_Deva hin_Deva hin_Deva hin_Deva hin_Deva hin_Deva